Missatge: Numèricament.Quan s'apropa el canvi d'any, sempre intento trobar algunes propietats del numeral de l’any nou. Aquesta vegada ha estat relativament fàcil ja que 2016 és igual a: 2 × 2 × 2 × 2 × 2 × 3 × 3 × 7, escrit d’una altra manera 2⁵ × 3² ×7, o sigui que té molts divisors i és fàcil trobar operacions que el tinguin com a resultat.Per exemple:2016 = 1 + 2 + 3 + 4 + 5 + 6 + 7 × 8 × 92016 = 1 ÷ 2 + 3 + 4 × 5 × 6 + 7 – 8 × 92016 = 4 + 4 × 4 × 4 – 4 × 4 + 4 + 4 × 42016 = 7 × 7 – 7 × 7 – 7 × 7 + 7 Tots els casos són operant d’esquerra a dreta i sense prioritat del producte per sobre la suma, com a les calculadores senzilles.No he trobat cap operació amb les xifres en ordre descendent que tingués per resultat 2016, però no he fet una recerca exhaustiva ni molt menys. També és un nombre triangular:2016 = 1 + 2 + 3 + 4 + … + 61 + 62 + 63No hi haurà cap altre any triangular fins el 2080. A més, té altres propietats curioses com el cas que 2016² + 2016³ = 8197604352 conté una sola vegada cadascun dels deu dígits. És l’únic número natural amb aquesta propietat.A veure qui és capaç de trobar alguna altra propietat d’aquest nombre.

Resposta: Jo en tinc una altra: log (2016) 2016^2016 + 2016 - 2016 = 2016 *nota for dummies: entre parèntesi hi ha la base del logaritme.